Diari Oficial de la Generalitat Valenciana


Sumari del DOGV 5707, del 20-02-2008 (2008/1774)

RESOLUCIÓ de 17 de gener de 2008, del Servici Territorial d'Energia, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica anomenada LAMT 20 kV AL-AC-100 des de la ST Rocamora fins a la connexió en el suport existent en L/ La Matanza, en els termes municipals de Granja de Rocamora, Benferri, Redován i Orihuela (Alacant). Expedient ATLINE/2006/466/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1774


Data del document
:   17-01-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benferri
    * Granja de Rocamora
    * Redován
    * Orihuela
    * empresa privada
    * subministrament d'energia elèctrica

RESOLUCIÓ de 17 de gener de 2008, del Servici Territorial d'Energia, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica anomenada LAMT 20 kV AL-AC-100 des de la ST Rocamora fins a la connexió en el suport existent en L/ La Matanza, en els termes municipals de Granja de Rocamora, Benferri, Redován i Orihuela (Alacant). Expedient ATLINE/2006/466/03. [2008/1774]
Per resolució d'este Servici Territorial d'Energia, d'11 d'octubre de 2006, es va sotmetre a informació pública conjunta l'aprovació de projecte, autorització administrativa, declaració, en concret, d'utilitat pública i la relació concreta i individualitzada de béns i drets afectats per la línia elèctrica esmentada, amb la petició prèvia a l'empara del que establix l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SA.
Durant el període d'informació pública s'han remés separates del projecte, als ajuntaments de Benferri, Granja de Rocamora, Redován i Orihuela, així com a la Confederació Hidrogràfica del Segura, a la conselleria d'Infraestructures i Transport (Direcció General de Carreteres) i a Telefónica. No s'han presentat al·legacions per particulars.
Vist que el projecte presenta un traçat plenament concretat, té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.
Atés que han sigut efectuats els tràmits establits en el Decret 88/2005 del Consell de la Generalitat de 29 d'abril, DOGV de 05/05/2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjudici d'indemnitzar-los adequadament, este Servici Territorial ha resolt:
Primer
Atorgar a Iberdrola Distribución Eléctrica, SAU, autorització administrativa de la instal·lació elèctrica que s'indica.
Lloc on s'establirà la instal·lació: municipis de Granja de Rocamora, Benferri, Redován i Orihuela.
Número d'expedient: ATLINE/2006/466/03.
Característiques principals:
Tensió: 20 kV.
Longitud: LAMT 1.513,56 metres.
Conductors: LA 110.
Aïllament: U-70BS.
Origen i final: s'inicia en la sala de cel·les de la ST Rocamora i acaba en la connexió amb el suport existent núm. 382018 de la línia La Matanza
Segon
Aprovar el projecte d'execució de la instal·lació elèctrica i s'establixen en qualsevol cas les prescripcions següents:
1. En qualsevol moment s'haurà de complir tot el que establix el Reial Decret 1955/2000, així com la Llei 54/1997, del Sector Elèctric.
2. El termini per a l'execució de les obres serà de sis mesos a partir de la data de l'ocupació real de les finques afectades.
3. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada amb les variacions que, si escau, se sol·liciten i s'autoritzen.
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
5. Iberdrola Distribución Eléctrica, SA, informarà de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, atés que sense este requisit no podran entrar en funcionament.
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o altra causa excepcional que ho justifique.
Tercer
Declarar en concret la utilitat pública de la línia elèctrica autoritzada en el punt primer de la present resolució, la qual cosa comporta implícitament la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes que establix l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Es comunica que la publicació d'esta es realitzarà també als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no s'haguera pogut realitzar.
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (C/ Colom núm, 1,4ª 46089 València) en el termini d'un mes, comptador des de l'endemà d'aquell en què tinga lloc la notificació de la present, de conformitat amb els articles 114 i 115 de la Llei 4/99 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 17 de gener de 2008.- El cap del Servici Territorial d'Energia: Miguel García Mengual.